b'\n_START_ARTICLE_\nMINUGUA\n_START_PARAGRAPH_\nMINUGUA, formelt Misi\xc3\xb3n de Verificaci\xc3\xb3n de las Nacionas Unidas en Guatemala eller United Nations Verification Mission in Guatemala, var en fredsbevarende FN-styrke opprettet 20. januar 1997 av FNs sikkerhetsr\xc3\xa5d ved resolusjon 1094. Styrken skulle verifisere at v\xc3\xa5penhvilen mellom regjeringen i Guatemala og Unidad Revolucionaria Nacional Guatemalteca ble overholdt. Partene hadde utkjempet en borgerkrig. Styrken virket innenfor et videre sivil og humanit\xc3\xa6rt mandat. Det milit\xc3\xa6re oppdraget varte fra januar til mai 1997._NEWLINE_MINUGUA hadde en styrke p\xc3\xa5 132 milit\xc3\xa6robservat\xc3\xb8rer st\xc3\xb8ttet av en sanitetsenhet p\xc3\xa5 13. Argentina, Australia, Brasil, Canada, Ecuador, Norge, Russland, Singapore, Spania, Sverige, Tyskland, Ukraina, USA, Uruguay, Venezuela og \xc3\x98sterrike bidro med milit\xc3\xa6rt personell til operasjonen. Hovedkvarteret l\xc3\xa5 i Guatemala by.'